31992D0002
L 001/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 декември 1991 година
за изменение на Решение 82/734/ЕИО на Съвета по отношение на списъка с предприятия в Швейцария, одобрени за целите на вноса на прясно месо в Общността
(92/2/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, и на прясно месо от трети страни (1), последно изменена с Директива 91/497/ЕИО на Съвета (2), и по-специално член 4, параграф 1 и член 18, параграф 1 от нея,
като взе предвид Директива 77/96/ЕИО на Съвета от 21 декември 1976 г. относно изследванията за трихини (trichinella spiralis) при вноса от трети страни на прясно месо от домашни свине (3), последно изменена с Директива 89/321/ЕИО на Комисията (4), и по-специално член 4 от нея;
като има предвид, че процедурата, която трябва да бъде следвана, за да се изменят или допълнят списъците на предприятията, одобрени в трети страни за целите на вноса на прясно месо в Общността, е била установена с Решение 90/13/ЕИО на Комисията (5);
като има предвид, че списъкът на предприятията в Швейцария, одобрени за целите на вноса на прясно месо в Общността, е бил съставен първоначално с Решение 82/734/ЕИО на Съвета (6), последно изменено с Решение С(91) 1060 на Комисията от 30 май 1991 г. (7);
като има предвид, че рутинна инспекция, извършена по силата на член 5 от Директива 72/462/ЕИО и член 2, параграф 1 от Решение 86/474/ЕИО на Комисията от 11 септември 1986 г. относно проверките на място, извършвани в рамките на вноса на животни от едрия рогат добитък и свине, и на прясно месо от трети страни (8), е установила, че равнището на хигиената в някои предприятия се е променило от последната проверка насам;
като има предвид, че списъкът на предприятията следва поради това да бъде изменен,
ПРИЕ НАСТОЯЩОТО РЕШЕНИЕ:
Член 1
Приложението към Решение 82/734/ЕИО на Съвета се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 4 декември 1991 година.